Amelia Earhart
Store norske leksikon,Teknologi og industri,Transport,Luftfart,Biografier i luftfart
Amelia Earhart var en amerikansk flyger og kvinnerettighetsforkjemper. Hun var den første kvinne som fløy alene over Atlanterhavet.
Karriere Earhart ble i 1928 første kvinne som fløy over Atlanterhavet i juni 1928, men som passasjer i et sjøfly fløyet av pilotene Wilmer Stultz og Louis Gordon.Flygningen over Atlanterhavet i 1928 hadde gjort Earhart berømt, og 20.–21. mai 1932 fløy hun, som første kvinne, alene over Atlanterhavet. Ferden gikk fra Harbour Grace på Newfoundland til Londonderry i Nord-Irland og tok 14 timer og 56 minutter. Flygningen ble utført med et fly av typen Lockheed Vega, som også ble benyttet da hun 11.–12. januar 1935 gjennomførte første soloflygning av en kvinne fra Hawaii til det amerikanske fastland (Honolulu–Oakland på 18 timer og 16 minutter).Earhart forsvant i Stillehavet ved Hawaii 2. juli 1937 på flytur rundt Jorden. Turen var ment å bli verdens lengste sammenhengende flytur, 46 000 kilometer, i hovedsak langs ekvator.Earhart var en forkjemper for like rettigheter og muligheter for kvinner som for menn, og hadde stor betydning ved å bryte med sosiale normer og som rollemodell. Forfatterskap Earhart publiserte bøkene 20 Hrs. 40 Min. (1928), om flygningen over Atlanterhavet i 1928, og selvbiografien Fun of It (1932). Les mer i Store norske leksikon fly pilot atlanterhavsflygning